הדיוויזיה הוקמה ב-10 בדצמבר 1940, והועמדה תחת פיקוד ג'ון אנזאט. במהלך מבצע ברברוסה לחמה הדיוויזיה כחלק מהקורפוס ה-42 כעתודת קבוצת ארמיות מרכז, ולאחר מכן במסגרת הארמייה התשיעית, עמה לחמה בקרב סמולנסק, ובמהלך הקרב על מוסקבה. לאחר מכן לחמה הדיוויזיה בקרב רז'ב הראשון ובקרב רז'ב השני, ובקיץ 1943 לחמה הדיוויזיה בקרב קורסק כחלק מקורפוס הפאנצר ה-46 במסגרת הארמייה התשיעית. ב-12 באוגוסט הועברה הדיוויזיה תחת פיקוד הקורפוס ה-35 במסגרת ארמיית הפאנצר השנייה, וב-31 באוגוסט הועברה הדיוויזיה תחת פיקוד הארמייה השנייה, כחלק מהקורפוסים ה-56 וה-20. בקיץ 1944 לחמה הדיוויזיה במבצע בגרטיון וספגה בו אבדות כבדות, ולאחר מכן לחמה בפרוסיה המזרחית עד להשמדתה ב-5 במאי 1945.